b'\n_START_ARTICLE_\nSwastika\n_START_PARAGRAPH_\nAng swastika (kilala rin bilang gamadang krus, cross cramponn\xc3\xa9e, o manji) (bilang pagsasatiktik sa Tsino: \xe5\x8d\x90 o \xe5\x8d\x8d) ay isang simbolo na karaniwang nagsasa-anyo bilang isang krus na may apat na pantay-pantay na mga paanan na tinagilid ng 90 digri. Ito ay tinatrato bilang isang sagrado at swerteng simbolo sa Hinduismo, Budismo at Jainismo._NEWLINE_Ito ay ginagamit isang palamuti sa ilang mga kultura mula pa ng panahon ng Neolitiko nang mahanap ang simbolo sa tunika ng isang pagsasalarawan ng isang lalaki sa Villa Romana del Casale sa Sisilya. Ito ay mahalagang simbolo sa mga relihiyong Indiyano at kumakatawan sa "kaswertehan." Ito ay ginamit bag ng panahon ng Unang Digmaang Pandaigdig sa Europa, at mamaya ginamit ng Partidong Nazi at Alemanyang Nazi bago pa ng Ikalawang Digmaang Pandaigdig. Sa maraming kanluraning bansa, lubos na masama ang mga pauugnay sa simbolo dahil sa paggamit at pagkakaugnay nito ng Nazismo. Patuloy itong ginagamit bilang relihiyosong simbolo sa Hinduismo at Budismo._NEWLINE_Ang pangalan ay galing sa salitang Sanskrit na swastika (Devanagari: \xe0\xa4\xb8\xe0\xa5\x8d\xe0\xa4\xb5\xe0\xa4\xb8\xe0\xa5\x8d\xe0\xa4\xa4\xe0\xa4\xbf\xe0\xa4\x95) "swerteng bagay". Ang mas lumang terminong gammadion cross o gamadang krus sa literaturang Kanluraninin ay mula sa itsura nito na magkasinghalintulad sa apat na letrang Griyego na gamma na magkadikit sa isa\'t isa.'